Jim Broadbent

James «Jim» Broadbent () er ein prisløna engelsk skodespelar. Broadbent er kjend frå både teater og fjernsynsproduksjonar og er ein populær skodespelar i nyare filmar, særleg etter tusenårsskiftet.

 Karriere 

Jim Broadbent voks opp i Lincolnshire i England. Ei tvillingsyster av han døydde under fødselen. Begge foreldra hans var amatørskodespelarar; faren vart kjend for å gjera ei tidlegare metodistkyrkje om til eit teater som han oppkalla etter seg sjølv. I oppveksten gjekk han på ein kvekar-skule i Reading i Berkshire, før han tok til å studera ved London Academy of Music and Dramatic Art. Han vart uteksaminert herifrå i 1972, spelte ein del i teater før han filmdebuterte i 1978. Han har vore gift med Anastasia Lewis sidan 1987.

Jim Broadbents talent vart særleg oppdaga etter at han tok til å samarbeida med regissøren Mike Leigh i 1990. Dette samarbeidet resulterte m.a. i filmane Life Is Sweet (1990), Topsy-Turvy (1999) og Another Year (2010).Minibiografi av Jim Broadbent frå Imdb.com Han har også gjort flotte skodespelarprestasjonar i Bridget Jones-filmane, Moulin Rouge! (2001) og i rolla som professor Snilehorn i Harry Potter-filmane. I filmen Iris (2001) spela han den engelske skribenten John Bayley, ektemannen til hovudpersonen Iris som lir av Alzheimers sjukdom. For denne prestasjonen vann han Oscar-prisen for beste mannlege birolle i 2001. Seinare har han portrettert ektemannen til Margaret Thatcher i Jernkvinnen (2011), som også leid av Alzheimer på sine gamle år. Dette er ein sjukdom som Broadbent kjenner godt, sidan hans eiga mor døydde av Alzheimer i 1995.

 Prisar og utmerkingar 

 BAFTA-prisen for beste mannlege birolle i Moulin Rouge! (2001).
 Oscar-prisen for beste mannlege birolle i Iris (2001).
 Golden Globe-prisen for beste mannlege birolle i Iris (2001).
 Emmy-prisen for beste mannlege rolle i fjernsynsserien The Street (2006).
 BAFTA-prisen for beste mannlege rolle i fjernsynsfilmen Longford (2006).
 Golden Globe-prisen for beste mannlege rolle for Longford (2006).
 I 2002 vart Jim Broadbent tilbydd Den britiske imperieordenen, men nekta. Han grunngav dette med at det britiske imperiet ikkje var noko han ønskte å "feira", og at det fanst folk som ville fortena ordenen meir enn skodespelarar.
 Jim Broadbent har også vorte nominert til Grammy-prisen (2004) for å ha lese inn Ole Brumm på plate.

 Utvald rolleliste 

 1981: Time Bandits - Compere
 1987: Superman IV: The Quest for Peace - Jean Pierre Dubois
 1990: Life Is Sweet - Andy
 1994: Bullets Over Broadway - Warner Purcell
 1995: Richard III - Hertugen av Buckingham
 1997: Frøken Smillas fornemmelse for snø - Dr. Lagermann
 1997: Lånerne - Pod Clock
 1999: Topsy-Turvy - William Schwenk Gilbert
 2001: Bridget Jones' dagbok - Bridgets far
 2001: Moulin Rouge! - Harold Zidler
 2001: Iris - John Bayley
 2002: Gangs of New York - William "Boss" Tweed
 2004: Jorden rundt på 80 dager - Lord Kelvin
 2004: Vanity Fair - Mr. Osborne
 2004: Vera Drake - Dommar
 2004: Bridget Jones: På randen - Bridgets far
 2005: Robotene - Madame Gasket (stemme)
 2005: Legenden om Narnia - Løven, heksa og klesskapet - Professor Kirke
 2006: Longford (fjernsynsfilm) - Lord Longford
 2006: The Street (fjernsynsserie) - Stan McDermott
 2007: Hot Fuzz - Frank Butterman
 2008: Indiana Jones og krystallhodeskallens rike - Dean Charles Stanforth
 2008: Inkheart - Fenoglio
 2009: The Young Victoria - Kong William
 2009: The Damned United - Sam Longson
 2009: Harry Potter og halvblodsprinsen - Professor Horatsion E. F. Snilehorn
 2010: Another Year - Tom
 2011: Harry Potter og dødstalismanene - del 2 - Professor Horatsion E. F. Snilehorn
 2011: Jernkvinnen - Denis Thatcher
 2012: Cloud Atlas - Kaptein Molyneux / Vyvyan Ayrs / Timothy Cavendish / ...
 2013: Le Week-End
 2014: Big Game (2014)
 2014: Paddington (2014)
 2015: Brooklyn (2015)
 2015: The Lady in the Van (2015)
 2016: Bridget Jones's Baby
 2017: The Sense of an Ending
 2017: Paddington 2
 2020: The Duke
 2024: Paddington in Peru

 Kjelder 

 Rollelista er henta frå Imdb.com

Denne artikkelen bygger på «Jim Broadbent» frå ,  den 23. september 2013.  

Kategori:Oscarvinnarar
Kategori:Engelske skodespelarar
Kategori:Folk frå Lincolnshire